Ungureanu, spion la Spitalul Județean de Urgență Mureș: "Imagini și sunete de groază".
Emanuel Ungureanu a postat pe pagina sa de facebook un video despre care spune că a fost filmat la Spitalul Clinic Județean de Urgență din Târgu Mureș. Subsolul acestui spital pare desprins dintr-un film de groază, spune deputatul. Când ajungi în acest loc insalubru, te izbește un miros puternic de mucegai, adaugă Ungureanu. Ungureanu mai spune că, între timp, managerul Puiac caută vinovații care i-au permis să intre în subsol și asistenta care i-a trimis imaginile terifiante.
Deputatul USR Emanuel Ungureanu a postat dumincă pe pagina sa de facebook, un video care ar fi fost filmat în Spitalul Clinic Județean de Urgență din Târgu Mureș.Ungureanu susține că filmarea a fost făcută de el și descrie imaginile ca fiind un film de groază."Acestea sunt imaginile filmate de mine acum câteva zile în locul unde sunt amenajate vestiarele personalului medico-sanitar din Spitalul Județean de Urgență Mureș! Subsolul acestui spital pare desprins dintr-un film de groază. Când ajungi în acest loc insalubru, te izbește un miros puternic de mucegai și te șochează cele peste 30 de pisici care sunt întreținute acolo pentru a exista o barieră naturală împotriva șobolanilor care mișună în spațiile unde se schimbă: asistente, rezidenți, infirmiere, brancardieri." scrie deputatul în descrierea imaginilor video. Ungureanu mai spune că între timp, managerul Puiac (dr. Claudiu Puiac, managerul SCJU Târgu Mureş – n.r.) caută vinovații care i-au permis să intre în subsol și asistenta care i-a trimis imaginile terifiante din Blocul Operator al secției de Ortopedie Traumatologie.